# Nancy Springer

Nancy Springer (Montclair, Nova Jersey, 5 de juliol de 1948) és una escriptora estatunidenca de fantasia, ciència-ficció, misteri i literatura juvenil.
La seva novel·la Larque on the Wing va guanyar el premi Tiptree el 1994. També va rebre el premi Edgar dels Mystery Writers of America per les seves novel·les Toughing It el 1995 i Looking for Jamie Bridger el 1996. A més, va rebre el premi Carolyn W. Field de la Pennsylvania Library Association el 1999 per la seva novel·la I am Mordred. Ha escrit més de cinquanta llibres al llarg d'una carrera que ha abastat gairebé quatre dècades.
Entre les seves obres destaca també la sèrie de llibres d'Enola Holmes, la germana petita del detectiu Sherlock Holmes. En va publicar el primer llibre el 2006, després del qual va publicar 6 seqüeles de la sèrie. La seva obra, The Enola Holmes Mysteries, va ser adaptada el 2020 com a pel·lícula de Netflix, Enola Holmes. Les seves altres sèries de novel·les inclouen The Book of Isle (fantasia) i Tales of Rowan Hood.

## Biografia

Nancy és filla de Harry E. i Helen Connor, nascuts a la dècada del 1910 i força victorians; la família es va traslladar a Gettysburg (Pennsilvània) quan ella tenia tretze anys.
De petita era solitària i amant dels llibres, i va llegir molt sobre el rei Artús i la seva Taula Rodona, Robin Hood i sovint havia llegit i rellegit Sherlock Holmes. Va ser educada per "parlar gramaticalment" i està molt versada amb la literatura victoriana. La salut de la seva mare, que era pintora, va començar a deteriorar-se a causa del càncer, la menopausa i una forma precoç d'Alzheimer quan Springer tenia 14 anys.
Va romandre a Pennsilvània durant quaranta-sis anys, on va criar els seu fill Jonathan Paul (nascut el 1974) i la seva filla Nora Lynn (nascuda el 1978), del seu primer marit Joel Springer, religiós i fotògraf artístic, de qui es va divorciar el 1996. Va conèixer el seu segon marit, Jaime Fernando Pinto, el 1999, mentre treballava en un refugi d'animals. El 2007 es van traslladar a Bonifay (Florida), en una part aïllada del panhandle, un lloc propici per a les seves aficions d'observació d'ocells, muntar a cavall i pescar, i el seu amor per l'aviació.

## Referències

* ↑ Davis, Stephen M. «The SF Site Featured Review: I am Mordred: A Tale from Camelot» (en anglès). SF Site. [Consulta: 25 setembre 2011].
* ↑ «Previous Awards—James Tiptree, Jr. Literary Award Council» (en anglès). James Tiptree, Jr. Literary Award Council. Arxivat de l'original el 13 març 2012. [Consulta: 25 setembre 2011].
* ↑ «Edgar Award Winners and Nominees Database» (en anglès). TheEdgars.com. Arxivat de l'original el de setembre 27, 2018. [Consulta: 25 setembre 2011].
* ↑ «Carolyn W. Field Award Winners» (en anglès). Pennsylvania Library Association. [Consulta: 17 octubre 2020].
* 1 2 3 4 Bhattacharya, Suryasarathi. «Enola Holmes author Nancy Springer on her popular mystery series and the Netflix adaptation - Living News, Firstpost» (en anglès), 23-09-2020. [Consulta: 6 octubre 2020].
* ↑ «Springer, Nancy 1948–» (en anglès). [Consulta: 17 octubre 2020].
* 1 2 3 4 'Stranger Things' star shooting film based on Bonifay author's novels, Panama City News Herald, 13/8/2019 (anglès)
* 1 2 «About Nancy» (en anglès). [Consulta: 17 octubre 2020].
* ↑ «Nancy Springer» (en anglès). [Consulta: 17 octubre 2020].

## Enllaços externs

* Nancy Springer a The Internet Speculative Fiction Database (anglès)
* Articles de Nancy Springer al Gettysburg College (anglès)
* Nancy Springer a la Biblioteca del Congrés dels Estats Units (anglès)